རྟ་མགོ་ཟེར་མི་མིང་དེ་གནས་བདག་རྟའི་མགུ་ཏོག་བཟུམ་ཡོད་མི་རྟ་མགྲིན་ལས་རྟ་དྲངས་ཏེ་སླབ་སླབ་ཨིནམ་དང་ས་གནས་དེ་འགོ་དང་པ་དུས་རབ་བརྒྱད་པའི་ནང་གུ་རུ་རིན་པོ་ཆེ་མཆོག་གིས་ངོས་འཛིན་གནང་གནངམ་ཨིན་མས།༡༢༢༢ལུ་ཕ་ཇོ་འབྲུག་སྒོམ་ཞིག་པོ་མདོ་སྡེ་ནང་ལུ་ཆོས་གནང་བཞུགས་པའི་སྐབས་རྟ་མགོ་་ཁ་ཐུག་ལས་རྟ་གི་སྐད་གཅིག་གོ་སྟེ་ས་གནས་དེ་ཁར་ལྷོདཔ་ད་ས་གནས་དེའི་གནས་བདག་རྟ་མགྲིན་གྱིས་ཕ་ཇོ་ལུ་ས་གནས་དེ་ཁར་སྒྲུབ་ཁང་གཅིག་བཞེངས་ཞིནམ་ལས་མཁའ་འགྲོ་བསོད་ནམས་དཔལ་སྒྲོན་གསང་ཡུམ་སྦེ་བཞེས་ཏེ་འབྲུག་ལུ་འབྲུག་པ་བཀའ་རྒྱུད་པའི་ཆོས་ལུགས་དར་ཁྱབ་མཛད་ནིའི་ལུང་བསྟན་གནང་ནུག།